Puisi Bali: Virus corona ring Bali olih Pande Mirah
- Title
- Puisi Bali: Virus corona ring Bali olih Pande Mirah
- Related Places
- Writer(s)
- Photographer(s)
- Reference
- Photo Credit
- Video Credit
Description
In English
In Balinese
Kaloktah indik kawentenan sami ngruruh
Budaya Bali pinaka gambar masyarakat sami patuh
Ngupapira jagat madasar agama sane kaduluh
Astiti bhakti nreptiang jagat Bali saking nguni
Saling asah, asih, lan asuh masikian deriki
Tan dumade ring warsa 2019 puniki
Wenten gering agung, sasab, merana embas numadi
Ipun kasengguh mawasta virus corona
Medal gering agung covid-19 virus corona
Padem paglentek sarwa buron pada manampa
Gering agung virus corona piniki mamatu
Siep sipeng saru tanpa suara sane katuju
Jagat Bali meneng ngruruh pisarat jagi katiru
Guru wisesa ngamedalang gaguat pinaka siku-siku
Sareng-sareng ngrestitiang jagat Bali mapuara rahayu
Ratu batara
Ring dija Bulane ten ngendag manyapa?
Peteng sipeng gumine siep tanpa suara
Pati kaplug ngruruh margi kadi tuke anyud uyak virus corona
Sampunang osah, sambilang malajah
Takep bibih, takep irung, anggen kasna, sampunang ngendah
Wajikin tangan ngicalang sarwa letuh mogi mabuah
Tungilang kayun sami mulat sarira sambil masadah
Antuk kaluwihan laksana sang ngamong rat
Ngamedalang gaguat, sarwa karya, laksana, pinaka sarat
Sami trepti mamargi ngicalang pabaat
Mulat sarira, nyiksik bulu, pinaka pangruat
Mogiwastu gelis ical sarwa mala papa klesa sebel kandel virus corona
Bali sane kasumbung sida mulih kadi mula
ban_Latn hne_Deva ban_Latn eng_Latn nno_Latn eng_Latn knc_Latn zho_Hans zho_Hans hne_Deva eng_Latn lim_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ind_Latn ban_Latn ban_Latn ban_Latn ban_Latn ban_Latn ban_Latn bjn_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn